Publication: Magyar Közlöny
Issue: MK-2003-49 (Year: 2003, Number: 49)
Era: 1990-2004
Section: olyan oldhatatlan nitrogén vegyületeket tartalmaz, amelyek nem tartoznak a 8/2001. (I. 26.) FVM rendelet hatálya alá.
Paragraph Index: 870

4. VEGYSZEREK 4.1. EDTA puffer oldat 300 ml vizet tartalmazó 500 ml-es mérõlombikba tegyünk: — 75 g ammónium-acetátot (NH4OOCCH3); — 10 g dinátrium-etilén-diamin-tetraacetátot (Na2EDTA); — 40 ml ecetsavat (CH3COOH, d20= 1,05 g/ml). Töltsük jelig vízzel és gondosan keverjük össze. Az oldat pH-ját üvegelektróddal ellenõrizzük, az 4,8 ± 0,1 legyen. 2003/49. szám 4.2. Azometin-H oldat 200 ml-es mérõlombikba tegyünk — 10 ml puffer oldatot (4.1.); — 400 mg azometin-H-t (C17H12NNaO8S2); — 2 g aszkorbinsavat (C6H8O6). Töltsük jelig és gondosan keverjük össze. Ebbõl a reagensbõl ne készítsünk nagy mennyiséget, mert csak pár napig stabil. 4.3. Bór kalibráló oldatok 4.3.1. Bór törzsoldat (100 µg/ml) Oldjunk fel 0,5719 g bórsavat (H3BO3) vízben, egy 1000 ml-es mérõlombikban. Töltsük jelig vízzel és gondosan keverjük össze. Töltsük mûanyag edénybe és tároljuk hûtõszekrényben. 4.3.2. Bór munkaoldat (10 µg/ml) Tegyünk 50 ml törzsoldatot (4.3.1.) egy 500 ml-es mérõlombikba. Töltsük jelig vízzel és gondosan keverjük össze.

Source: https://magyarkozlony.hu/hivatalos-lapok/7b12edb4f54d69faaf6ac2213f7fc72866aecf87/dokumentumok/2ca24e007a6531092a729b3b8e64afb6af33f55e/letoltes